Jegyzőkönyv

2016. június 17. napján 8,00 órakor az Önkormányzati Épület Tanácskozó termében megtartott nyilvános képviselőtestületi ülésről.

**Jelen vannak**: Mazzag Géza polgármester

# Németh Zsolt alpolgármester

# Pongrácz Ernőné képviselő

Mazzagné Rózsa Bernadett képviselő

## Zsuppán Béla képviselő

Szita Gabriella jegyző

**Mazzag Géza polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a meghívóban közölt napirendtől eltérően az alábbi napirendet fogadta el.

**Napirend:**

1. **Csatlakozás az Észak – Zaláért Egyesülethez  
   Előadó: Mazzag Géza polgármester**
2. **Egyebek**

**Napirend tárgyalása:**

* 1. **Csatlakozás az Észak – Zaláért Egyesülethez  
     Előadó: Mazzag Géza polgármester**

**Mazzag Géza polgármester:** A napirenddel kapcsolatosan ismertette az írásos előterjesztést.

Elmondta, hogy a kistérségi társulásnál már több alkalommal is volt arra próbálkozás, hogy átalakuljanak. Több lehetőség van pályázat benyújtására. Úgy tűnik, hogy be van fásulva az egész működése a társulásnak, eddig ez nem talált túl nagy érdeklődésre.

Ha a társulást nem sikerül megszüntetni, akkor

**Zsuppán Béla képviselő:** Az a baj, hogy nincsenek tisztában ezzel a dologgal. Szerinte komolytalanul állnak a falvak ehhez a kérdéshez. Szerinte vannak olyan dolgok az anyagban, amelyek nem érthetőek.

**Szita Gabriella jegyző:** Az egyesület működése szabadabb kereteket nyújt, mint a kistérségi társulás. A társulás működését jobban keretek közé zárják mivel az tulajdonképpen egy költségvetési szerv, ezáltal azok a szabályok is vonatkoznak rá, pl. havi rendszerességgel PM info készítés, negyedévenként mérleg, külön gazdálkodási beszámoló a működésről. Ugyanakkor a társulás számára pályázati források nem érhetőek el, mivel a pályázati kiírások inkább az egyesületeket, civilszervezeteket célozzák meg.

**Németh Zsolt alpolgármester:** Ha belépünk az egyesületbe, akkor ott egyforma elbírálásban kell részesülnünk.

**Mazzag Géza polgármester**: Lehet az is, hogy majd az egyesület támogat egy rendezvényt és majd pont azt nem fogja tudni mondjuk amit pont mi rendezünk.

**Zsuppán Béla képviselő:** Lehet, hogy egyszerűbb lenne az, ha magunk között megoldanánk.

**Németh Zsolt alpolgármester**: Véleménye szerint nem veszítenek azzal, ha alapító tagjai lesznek az egyesületnek.

**Mazzag Géza polgármester**: Tisztségviselők választása lesz az alakuló ülésen.

**Németh Zsolt alpolgármester**: Javasolja csatlakozzanak az egyesülethez.

**Zsuppán Béla képviselő:** a szervezés múltjával vannak gondjai

**Németh Zsolt alpolgármester**: szerinte lépjenek be.

**Mazzag Géza polgármester**: Elmondta, hogy Győri József alakította még a kistérségi társulást, amíg ő polgármester volt addig ő volt az elnök.

Indítványozta, hogy az önkormányzat nyilvánítsa ki, hogy alapító tagja kíván lenni az Észak-Zaláért Egyesületnek, melynek alapszabályát elfogadja.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő ezt követően szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 5 igen egyhangú, minősített többségű szavazattal a következő határozatot hozta:

**Vasboldogasszony Község Önkormányzati Képviselő-testületének  
19/2016.(VI.17.) számú határozata**

Vasboldogasszony Község Önkormányzati Képviselő-testülete kijelenti, hogy az Észak-Zaláért Egyesületalapító tagja kíván lenni.

A képviselő testület felhatalmazza a polgármestert, hogy az Észak-Zaláért Egyesület alakuló ülésén annak alapító tagjaként alap szabályát elfogadja.

**Határidő**: **2016. június 21.**

**Felelős**: **Mazzag Géza polgármester**

* 1. **Egyebek**
* **Adósságkonszolidációban nem részesült önkormányzatok támogatása iránti pályázat  
  Előadó: Mazzag Géza polgármester**

**Mazzag Géza polgármester:** Kérte a képviselőket, hogy döntsenek arról, hogy azt a pályázatot adják be újra, amit tavaly. Ismertette a tavalyi pályázatot és elkészített tervdokumentációt.

A képviselők megtekintették a tervrajzot.

**Zsuppán Béla képviselő:** Neki a mosott kaviccsal van gondja. Az, véleménye szerint nem lesz megfelelő.

**Pongrácz Ernőné képviselő:** A térkő nem fér bele a költségvetésbe.

**Zsuppán Béla képviselő:** Ezt a sétányt meg nem fogják használni.

**Mazzag Géza polgármester:** Lehetséges, hogy nem mindenki ezt fogja használni, de kulturált körülményeket teremtenének.

**Németh Zsolt alpolgármester:** A ravatalozó feljáróján lévő durva aszfaltot szerinte meg kellene szüntetni.

**Zsuppán Béla képviselő:** A wc-nél is olyan aszfalt van.

**Mazzagné Rózsa Bernadett képviselő:** Akkor mi lesz az egy éve ígért vízelvezetéssel? Az, hogyan fér bele a költségvetésbe.

**Mazzag Géza polgármester:** Mindenképpen újra kell árajánlatot kérni.

**Németh Zsolt alpolgármester.** Mindenkinek ugyanazzal a tartalommal kell kiküldeni az árajánlat megkeresést.

**Mazzag Géza polgármester:** Először a tartalmat kellene eldönteni, hogy mire adjanak ajánlatot.

A képviselő-testület egyhangúan egyetértett az ismertetett tartalommal kérjenek árajánlatot. tovább folytatták a napirend tárgyalását.

**Mazzag Géza polgármester:** szükség lesz az építéshatóság nyilatkozatára, hogy a beruházás nem engedélyköteles.

**Németh Zsolt alpolgármester:** Érdeklődik, hogy kitől érdemes ajánlatot kérni.

**Szita Gabriella jegyző:** Tájékoztatta a képviselőket, hogya pályázat beadásához legalább 3 árajánlat beszerzése szükséges.

* **Lekötött pénzeszköz áthelyezés havi ismétlődő betétbe  
  Előadó: Mazzag Géza polgármester**

**Mazzag Géza polgármester:** Elmondta, hogy a tőkegarantált pénzpiaci alapban elhelyezett viziközmű használati díj szinte semmit nem kamatozik. Indítványozta, hogy az önkormányzat helyezze át a tőkegarantált pénzpiaci alapban elhelyezett pénzeszközt változó kamatozású havi ismétlődő betétbe.

Kérdés, hozzászólás az elhangzott napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő ezt követően szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 5 igen egyhangú, minősített többségű szavazattal a következő határozatot hozta:

**Vasboldogasszony Község Önkormányzati Képviselő-testületének  
19/2016.(VI.17.) számú határozata**

Vasboldogasszony Község Önkormányzati Képviselő-testülete a tőkegarantált pénzpiaci alapban elhelyezett lekötött pénzeszközt változó kamatozású havi ismétlődő betétbe kívánja elhelyezni.

A képviselő-testület felhatalmazza a polgármestert a lekötött pénzeszköz áthelyezésére.

Határidő: 2016. június 30.

Felelős: Mazzag Géza polgármester

* **Népdalkör Egyesület támogatás iránti kérelem  
  Előadó: Mazzag Géza polgármester**

**Mazzag Géza polgármester:** Ismertette az egyesület, írásban benyújtott kérelmét.

**Zsuppán Béla képviselő:** Szerinte támogassák az egyesület működését.

**Szita Gabriella jegyző:** Az elszámolás rendjét nem lehet módosítani, az önkormányzati rendeletben szabályozott elszámolási határidő nem módosítható, hiszen az önkormányzat költségvetési támogatásból nyújt további támogatást, ennek átláthatóságának biztosítása, ÁSZ ellenőrzés miatt sem lehet eltekinteni és engedni, hogy a költségvetésből származó forrást szabadon évekig használják, vagy halmozzák fel. Annak akadálya nincs, hogy elszámolás során engedményezi az önkormányzat

**Mazzag Géza polgármester:** Felkérte a jegyzőt, hogy tájékoztassa az egyesületet.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Ezt követően Mazzag Géza polgármester előadta, hogy a képviselő-testület a meghívóban közölt napirendeket megtárgyalta valamint megkérdezte a képviselőket, van-e egyéb közérdeket érintő kérdésük, vagy bejelentésük.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 20,25 órakor bezárta.

**K.m.f.**

**Mazzag Géza Szita Gabriella  
 polgármester jegyző**